Wētā FX
Wētā FX, ყოფილი Wētā Digital — ციფრული ვიზუალური ეფექტების კომპანია, რომელიც დაარსდა ველინგტონში (ახალი ზელანდია), 1993 წელს, პიტერ ჯექსონის, რიჩარდ ტეილორის და ჯეიმი სელკირკის მიერ. კომპანია აწარმოებს ვიზუალურ ეფექტებს და კომპიუტერულ ანიმაციას კინოსა და ტელევიზიისთვის Wētā არის კომპანიების გაერთიანება, რომელიც პიტერ ჯექსონის მფლობელობაშია, ეს კომპანიებია: Wētā Workshop, Wētā Productions, Wētā Collectibles და Park Road Post Production. კომპანიას მოპოვებული აქვს 5 ჯილდო საუკეთესო ვიზუალური ეფექტებისათვის, ფილმებისთვის „ბეჭდების მბრძანებელი: ბეჭდის საძმო“ (2001), „ბეჭდების მბრძანებელი: ორი ციხე-კოშკი“ (2002), „ბეჭდების მბრძანებელი: მეფის დაბრუნება“ (2003), „კინგ კონგი“ (2005) და „ავატარი“ (2009).